**ŠOLSKA SHEMA** – ŠS, kratka predstavitev UKREPA EU

ŠS je ukrep skupne kmetijske politike EU v sektorju sadja in zelenjave ter mleka in mlečnih izdelkov. Namen tega ukrepa je ustaviti trend zmanjševanja porabe sadja in zelenjave ter mleka in mlečnih izdelkov in hkrati omejiti naraščanje pojava prekomerne telesne teže in debelosti pri otrocih. Evropska komisija je po obsežni študiji ugotovila, da je ŠSH eden od ukrepov, ki bi lahko dolgoročno pripomogel k izboljšanju trenutnega stanja.

Na OŠIC in POŠ Cven tedensko delimo sadje in zelenjavo, ki je za učence brezplačno, saj ga financira EU in Ministrstvo za kmetijstvo RS. Na naši šoli želimo med učenci spodbuditi porabo sezonskega in lokalno pridelanega sadja in zelenjave ter pomagati omejiti naraščanje pojava prekomerne telesne teže in debelosti pri otrocih ter s tem tveganja za nastanek številnih kroničnih nenalezljivih bolezni sodobnega časa (sladkorna bolezen tipa 2, srčno-žilne bolezni, rak, osteoporoza, itd.).

Iz leta v leto se trudimo, da je količina razdeljenega sadja in tudi število razdelitev čim večja:

* 2014/2015 - 23 razdelitev: 1408 kg sadja,
* 2015/2016 - 36 razdelitev: 2736,35 kg sadja,
* 2016/2017 - 35 razdelitev: 2436,85 kg sadja,
* 2017/2018 - 26 razdelitev: 1665 kg sadja,
* 2018/2019 - 49 razdelitev: 2.524 kg sadja in zelenjave,
* 2019/2020 - 38 razdelitev: 1781 kg sadja in zelenjave,
* 2020/2021 - 60 razdelitev: 1810 kg sadja in zelenjave,
* 2021/2022 - 37 razdelitev: 2406 kg sadja in zelenjave,
* 2022/2023 – 36 razdelitev: 2450 kg sadja in zelenjave.

Sadje v okviru ukrepa EU smo v šolskem letu **2022/2023** delili največkrat v torek kot dodatek pri malici. Razdelili smo kar nekaj okusnega, lokalno pridelanega sadja in zelenjave. Preostalo sadje, predvsem jabolka, so učenci na RS shranili v matičnem razredu in zaužili še naslednji dan. Delilni kotiček ŠS z jabolki pa smo imeli tudi v jedilnici in na hodniku na predmetni stopnji.

Največji delež razdeljenega sadja predstavljajo **jabolka** sadjarstva Keuschler iz Veržeja iz integrirane pridelave in v jesenskem času **EKO jabolka** iz EKO kmetije Fortner. V septembru nam je Vrtnarstvo Alt ponudilo sočne **lubenice**, iz kmetije Hržič pa so nam pripeljali **sladko grozdje.** Učenci so za popestritev pri malici dobro sprejeli **solatne kumare** EKO kmetije Fortner. Iz DAROV PRLEKIJE so nam v jeseni šolsko malico obogatili s krhkolistno **zeleno solato**, žal pa nam je zmanjkalo sredstev iz ŠS za njihove okusne jagode zato jih bomo vključili na jedilnik v okviru redne malice kot lokalno živilo. Spremljevalne izobraževalne dejavnosti v okviru ŠS so bile izvedene v povezavi z dejavnostmi Zdrave šole in še posebej ob obeleženju Tradicionalnega slovenskega zajtrka z namenom, da bi med učenci in tudi starši povečali zavest o pomenu uživanja svežega, sezonskega in lokalno pridelanega sadja in zelenjave.

Dejavnosti in obveščanja smo izvajali v okviru;

* pouka po učnem načrtu za posamezni predmet in naravoslovnih dni,
* dejavnosti v podaljšanem bivanju,
* izvedb razrednih ur na temo pomen uživanja lokalne in sezonske zelenjave in sadja,
* izdelava plakatov, stripov, pisanje besedil (tuji jezik, slovenščina…) na temo uživanja sadja in zelenjave in obveščanja o delitvi ŠS po šolskem radiu.

V oktobru in juniju vsako leto z učenci 4. a, 6. a in 8. a razreda izpolnimo spletni vprašalnik NIJZ o vrednotenju ŠS. Uradni plakat ŠS je izobešen na oglasni deski na šolskem hodniku, prav tako podatki o sadju in zelenjavi, ki smo ga razdelili med učence tekom šolskega leta. Ukrep je bil predstavljen staršem na 1. sestanku roditeljskem sestanku na začetku šolskega leta.



Slika, ki vsebuje besede besedilo, sadje, naravna hrana, jagoda

Opis je samodejno ustvarjen

Graf razdelitev sadja in zelenjave v šolskem letu 2022-2023

Ljutomer, junij 2023 Zapisala OŠP Darja Makoter